# Josep Manuel López Martínez

Josep Manuel López Martínez (Barcelona, 24 d'abril de 1980) és un jugador d'escacs català, que té el títol de Gran Mestre des de 2007. És diplomat en estadística. Va començar a jugar, i es va formar, al Club Ateneu Colón el 1992. Després de passar per la Unió Gracienca d'Escacs, des de la temporada 2010 representa l'equip de la Societat Coral Colon de Sabadell.
A la llista d'Elo de la FIDE del desembre de 2021, hi tenia un Elo de 2520 punts, cosa que en feia el jugador número 18 (en actiu) de l'estat espanyol. El seu màxim Elo va ser de 2607 punts, a la llista del setembre de 2017.

## Títol i rànquing

López va obtenir el títol de Mestre Català d'Escacs (MC) amb 17 anys. El 1997 obtingué la seva primera norma de MI a l'obert internacional de Terrassa, la segona el 1998 al Campionat del Món Sub-18 a Armènia, i el 1999 la darrera i el títol de MI, al Campionat d'Europa juvenil.
Obtingué la primera norma de Gran Mestre l'any 2000 a Mataró, la segona a Badalona el 2005, i la tercera i definitiva el 2006 a l'Obert de Salou. Entre 2007 i 2009 va mantenir un elevat Elo per damunt de 2550 punts.

## Resultats destacats en competició
### Campionat de Catalunya Individual

El 2009 guanyà el Campionat de Catalunya d'escacs absolut superant el GM Jordi Magem. El 2013 fou subcampió de Catalunya, en perdre a la final contra el GM Orelvis Pérez Mitjans.

### Campionat d'Espanya Individual

Va ser Subcampió d'Espanya absolut el 2005 a Llorca i el 2007 a Ayamonte, els dos cops darrere el també GM català Miguel Illescas, i també ha estat Subcampió el 2009, a Palma darrere el GM Paco Vallejo. El setembre de 2014 participà en el campionat d'Espanya absolut, a Linares (Jaén), en el que fou el torneig d'aquest tipus més fort de la història, i hi empatà al segon lloc amb tres jugadors més (el campió fou Paco Vallejo).

### Altres competicions

Als 16 anys fou subcampió d'Espanya en categoria cadet. El 1997 quedà 3r al Campionat Juvenil d'Espanya derrotant a l'última ronda en Paco Vallejo. El 1998 quedà 2n al Campionat d'Espanya Sub-18. El 1999 fou Campió Universitari d'Espanya i Campió Juvenil d'Espanya. El 2000, a Mondariz, fou novament Campió d'Espanya de la categoria juvenil, i 5è al Campionat Absolut d'Espanya celebrat a Sevilla. El 2005, fou 2n a Badalona. Va formar part de l'equip d'Espanya al Campionat d'Europa per equips de Goteborg.
El 2006, empatà als llocs 2n–5è amb Slavko Cicak, Leonid Gofshtein i José González García al VIII Obert Internacional de Sants, a Barcelona. El mateix any participà en el Torneig Internacional Casino de Barcelona, on puntuà 3½/9 contra una forta oposició, acabant en 8è lloc de 10 (el torneig del guanyà Leinier Domínguez). El 2008 participà novament al Torneig Internacional Casino de Barcelona, on hi fou 7è (de 10) amb 4 punts sobre 9 (el campió fou Aleksei Dréiev).
El 2009 va ser el millor català seleccionable del VI Circuit Català. El desembre de 2012, fou tercer al "XIX Memorial David Garcia Ilundain", rere els GM Jaime Alexander Cuartas i Orelvis Pérez Mitjans
El desembre de 2015 fou 2-8è (setè al desempat) del Sunway Sitges amb 6½ punts de 9 (els campió fou Marc Narciso).
El desembre de 2016 fou 1r-4t (tercer en el desempat) del Festival Sunway Sitges amb 7 punts de 9, els mateixos punts que Ievgueni Romànov (campió), Romain Édouard i Gata Kamsky. També el 2016 va guanyar l'Obert Internacional Ciudad de Lorca. L'abril de 2017 fou segon a l'Obert de Donostia, empatat amb el campió, Marc Narciso.

### Competicions internacionals per equips

Josep Manuel López ha participat, representant Espanya, en tres Campionats d'Europa per equips entre els anys 2001 i 2009 (amb un total de 7 punts de 17 partides, un 41,2%). A les edicions entre 2001 i 2005 hi participà com a MI, i a partir de 2006 com a GM.
Taula de participacions en Campionats d'Europa per equips :
| Any | Europeu | Ciutat | Elo propi | Tauler | Partides | Guanyades | Taules | Perdudes | % |
| 2001 | XIII Europeu per equips | Lleó | 2474 | 4t | 6 | 2 | 2 | 2 | 50,0% |
| 2005 | XV Europeu per equips | Goteborg | 2507 | 3r | 6 | 2 | 0 | 4 | 33,3% |
| 2009 | XVII Europeu per equips | Novi Sad | 2570 | 4t | 5 | 1 | 2 | 2 | 40,0% |
L'octubre de 2017 va participar amb la selecció espanyola al Campionat d'Europa d'escacs per equips, a Khersónissos, Creta, i hi va fer 3/7 punts al tercer tauler.

## Referències

* ↑ Martín González, Àngel; López Manzano, Antonio. Federació Catalana d'Escacs. FCE: 75 Anys d'Història 1925-2000, 2001, pàg. 119. ISBN 84-607-1908-1.
* ↑ «"Rànquing d'escaquistes per federació: Espanya"» (en anglès). lloc web de la FIDE. [Consulta: 23 desembre 2021].
* ↑ «Evolució Elo de Josep Manuel López Martínez» (en anglès). FIDE consulta= 26 de juny de 2019.
* ↑ Posició al rànquing mundial i evolució Elo de Josep Manuel López Martínez «benoni.de». Arxivat de l'original el 2015-01-01. [Consulta: 1r gener 2015]. (alemany)
* ↑ «Historial de Campions de Catalunya absoluts». Federació Catalana d'Escacs. Arxivat de l'original el 2014-10-21. [Consulta: 13 juny 2013].
* ↑ «Orelvis Pérez s'imposa a la final». Butlletí d'Escacs. Federació Catalana d'Escacs, 01-05-2013. [Consulta: 13 juny 2013].
* ↑ «Campionat de Catalunya Absolut 2013». Chess-results.com. [Consulta: 13 juny 2013].
* ↑ Kaufmann, David. «Orelvis Pérez gana el campeonato de Cataluña absoluto» (en castellà). chesslive.com, 11-05-2013. Arxivat de l'original el 2013-06-14. [Consulta: 13 juny 2013].
* ↑ «Orelvis Pérez es el Campeón Catalán de 2013» (en castellà). chessdom.com, 13-05-2013. Arxivat de l'original el 2013-06-11. [Consulta: 13 juny 2013].
* ↑ Reportatge del Campionat d'Espanya 2007 (castellà) Illescas guanyà una final catalana, contra Josep Manuel López Martínez
* ↑ Lloc web de la FEDA, historial oficial Arxivat 2010-06-13 a Wayback Machine. [Consulta 04 desembre 2009]
* ↑ FEDA:: Arxivat 2009-10-07 a Wayback Machine. Classificació final al lloc web de la FEDA [Consulta 7 setembre 2010] (castellà)
* ↑ García, Leontxo. «Vallejo, campió el 2014» (en castellà). chessbase.com, 03-09-2014. [Consulta: 6 octubre 2014].
* ↑ Crowther, Mark. London Chess Center. TWIC 617: VIII Sants Open, 2006-09-04 [Consulta: 25 maig 2010].
* ↑ «Cròniques, per rondes, del Magistral Ciutat de Barcelona- Casino Barcelona 2006» (en castellà). tabladeflandes.com, 01-10-2006. Arxivat de l'original el 3 de març 2009. [Consulta: 21 setembre 2010].
* ↑ «Resultats i classificació final, del Magistral Ciutat de Barcelona- Casino Barcelona 2006» (en castellà). tabladeflandes.com, 01-10-2006. Arxivat de l'original el 16 de juliol 2011. [Consulta: 21 setembre 2010].
* ↑ «Casino de Barcelona, 2008, classificació i partides» (en anglès). 365chess.com. [Consulta: 20 abril 2010].
* ↑ «Memorial David Garcia Ilundain 2012». escacs.cat. Arxivat de l'original el 2013-01-16. [Consulta: 21 desembre 2012].
* ↑ «XIX Torneig Internacional d'escacs "MEMORIAL DAVID GARCIA ILUNDAIN 2012": classificació final». chessresults.com. [Consulta: 21 desembre 2012].
* ↑ «II Sunway Sitges International Chess Festival - Group A». chess-results.com. [Consulta: 20 desembre 2015].
* ↑ «III Sunway Sitges International Chess Festival». chess-results.com. [Consulta: 27 desembre 2016].
* ↑ «Obert Ciudad de Lorca - Historial». Club Ajedrez Lorca. Arxivat de l'original el 28 de gener 2020. [Consulta: 28 gener 2020].
* ↑ «Marc Narciso, campeón del Open Internacional de Donostia». Diario Vasco, 18-04-2017 [Consulta: 29 octubre 2020].
* ↑ Olimpbase:: Fitxa de J.M.López Competicions per equips [Consulta 04 desembre 2009]
* ↑ OlimpBase :: Base de dades de competicions per equips d'escacs (anglès)
* ↑ Europeu de Göteborg a Olimpbase Fitxa de l'equip espanyol
* ↑ García, Leontxo «Bronce para Matnadze y plata de Ibarra». El País, 06-11-2017 [Consulta: 24 desembre 2021].